Saluut !    huet ish de beruehmt beruechtigti valentinstag und darum gsesh da ez no meh liebespaerli als sush sho...   de tag wird da glaub no recht gfiired aber wuekli nur unter liaebespaerli, also nid wie bi eus wo mer au de fruende und halt alne womer liebt en shoene valentinstag wuensht...     huet hani am morge 20 minute uf de bus gwartet, de ish igendwie eifach nid choo... hehe aber die nemed das so locker daa:)    aso mis erste wuchenend in cannes:)  am fritig abig bini mit de Gaelle (d animateurin) anes indishs konzert daa in cannes! ish wükli manifique gsee:) ish i somene gmüetliche  chlinere ruum gseee mit so stüehl wie ime kino aso häshes mega bequem ghaa:) und denn ish am afang e indishi tänzerin choo und het tanzt zu indishe musik, hei igendwie ish das mega faszinierend gsee... nacher sind so vier choo und müend eu das vorstelle: vorne ish dbühni und ufde bühni hends so teppich usgleit und so verziert mit mega shöne blueme und denn sinds dete aneghockt (shniidersitz) und zwei hend so indiishi trummle gspielt eini het gsunge und de vierti het trummle, saxophon, so e indishi gitarre  und dezue heter auno chöne singe... ah ja und es sind alles franzose gsee, aso nur ein inder... auno speziell aber sie hends mega im griff ghaa.. so nach öbe 10minute bish mite gedanke völlig weg gsee.. ich het gern versuecht zmeditiere aber ich glaub ich wär iigshlafe.... C'etait vraiment magnifique:) am shluss ish denn tänzerin nomal cho und denn wärs no kuhl gsee wemer au so ufgstande wär, aber d franzose sind halt wie mier shwiizer shön brav ufde stuehl sitze blibe:) (ja ich weiss ich dörf nüt sege:))    ja das ish min fritig abig gsee bi nacher viel zrelaxt gsee zum no weggaah und sish au bisam 11i gange... am samstig morge (aso morge/mittag) bini denn id stadt well ddani und dastrid mich go bsüechele cho sind:) (yeeah:)) und denn simer chli dur cannes gloffe, sind chli go yachte aluege (bemerkig ad dani und dastrid: sie hendmer hüt gseit das die wükliche yachte all in antibes sind dete gits en hafe wo heisst "quai de milliardaires" aaso müend eue russ dete sueche....) jaa und am abig simmer öbis  go trinke, aso ich möcht eu ez es bizeli iversüchtig mache^^ mer sind go es bierli hole und nacher as meer im sand go trinke und wels halt nöd soo warm gsee ish simmer praktish elei gsee:)   jaa und nacher simer is irish pub hend dete mit vielne lustige(oder weniger lustigi) lüüt gret und sind nacher als grossi gruppe wiiter go tanze... aso besser gseit mer hend une boite gsuecht aber die hend all so 15 euro bis 20 euro iitrit verlangt drum simer shlussendlich uf rat vo eim vo dene wo da in cannes  wohnt inen club wo heisst: Le 7... mer sind also dete ine, chli verwirrt well igendwie vieli so umdi 40i gsee sind hend eus nid viel denkt und hend welle ufs wc wo so ufem siiteiigang vode bühni gsee ish... dete het eus e frau aghalte und gseit mer chönged nid gaa well s spectacle aafangt... Spectacle?? sind gspannt go anesitze und hend gwartet, shet sogar so en vorhang ghaa mier hend denkt ez fangt den e zaubershow aa... wo de vorhang ufgaange ish, was gsehmer? en maa, total gshminkt und agleit wie ade street  parade mit 2 leine ide hand. und a dene leine ish jee sone drag-queen gsee am tanze, halb nackt...haha hej es ish eifach soo lustig gsee.. erstens hends wükli nid chöne tanze, zweitens hends nid emal chöne dlippe bewege zude lieder... nei wükli es ish soo shrecklich gsee dases wiederum extrem amüsant und faszinierend gsee ish:)haha nei aso das ish wükli öbis womer uf de life-2do-list chaa abhögle, eimalig:) igendwen ish denn die show verbii gsee und mer het chöne go tanze (und ufs wc) und mer hend eus also  super amüsiert:) vorallem sbeshti ish gsee dases eini ghaa hät (mit eme hasekostüm) im publikum wo ihre polterabig gfiired het.. det ine!!! haha nei ish wükli recht zviel gsee:) super!  ha hüt mit de einte lehrerin übers wuchenend gred und sie hetmer verzellt das de club in ganz Cannes bekannt ish, er ish berüchtigt für ebe so shows und au de einzig wo halt bis so am 6i offe hät... drum gönd vieli jungi nachdem sie ide andere clubs gse sind no dete ane zum fertig fiire:) haha...    jaa das ish de samstig gsee.. am suntig simer denn halt ersh recht spat ufgstande und de claude (kolleg vode joelle) hätmer sinternet iigrichtet:) yuhee (vielich händers gmerkt weli wieder chan äöü mache:)) nachdem er mir da ghulfe het bini nach cannes zude anderne is Hotel und han chöne inere dushi dushe:) yuhee... da dihei hets ebe nur e badwanne ohni vorhang, das heisst wemer wett dushe und nid sganze bad  fluete mumer so abehuure.. ha mitlerwile par trickli aber ish halt nid so agnehm.... naja gwöhnigsach... aso denn simer go en aperitiv neeh inere bar (showidr es irish pub het igendwie öbe 3 vershideni da im zentrum vo cannes) nachem martini simer is restaurant go ässe wo gad bide plages du midi ish aso gad am boulevard wo bim meer entlang gaht und was hämer gnoo as vorspiise? genau des esgargots:) (schnägge) uiuiui ich muen säge aso mich häts fash glupft... die chömed so richtig ide shale, denn nimsh sie  use mit some mini gäbeli und denn häsh eifach so en shnägg... und ish igendwie au recht gummig zum ässe.. ja aso ich glaub eimal und nie meh:) haha...     jaa und nacher simer no es bierli go trinke ide cristal bar, ich glaub das ghört zum hotel woni nacher gah go shaffe aber bimer nid so ganz sicher... gah gad emal go luege...ah nei es ghört nöd dezue mis ish wiiter links.. okee egal uf jedefall ishs recht gmüetlich dete, hends rauchverbot elegant umgange indems gege usse eifach es zält anetaa  unds somit offe gsee ish und mer aso hät dörfe rauche:)    jaaa das wär mis wuchenend gsee.. aso wükli drag-queens, esgargots, also giht glaub daa wükli no viel womer cha abhögle:)    hüt namitag bini is kino go black swan luege.. ejejej de film ish aso absolut genial ich empfihl en jedem! obwohl er halt da französish ish, hej de berüehrt eim voll... aso mich uf jedefall ich bi di ganz vorstellig dete ghockt alles vergesse was um mich ume ish... wükli total guet gfilmt... und nachem film  hani so richtig es komishs gfüühl ghaa han also bis dihei bruucht bisi ufgwacht bin... jaa ufem heiwäg hani denn shoggi kauft zum mich chli beruige^^ haha und e sunecreme, obwohls im moment rägnet und es söt so bliibe bisam dunshtig:( meen! defür ishes nid eso chalt...     jaa hüt abig hani wieder viel mite joelle gred, sie ish wükli mega kuuhl und total lieb! sie verzellt immer uu viel und erchlärt immer alles mega gnau, das ish recht amüsant:) und sie choched au total guet und abwächsligsriich:)     han gluegt aso de dani hetmer ja gshribe ghaa dabstimigsresultat und bi go luege... ei sheiss... aber imerhin het züri de grössti ja stimme ateil vode ganze shwiiz sogar meh wie genf und dete umenand... haha wode claude letshti wuche daa gse ish heter mi so chli usgfrögt über d shwiiz und ich ha chli verzellt ebe au vo de direkte demokratie und halt de letzte abstimmige und denn simmer ufs militär choo und denn simer ufd shwiizer armee siite hei mier händ so glacht... es ish eifach en witz:)  und er het aso ziemlich gstuunt das mier( aso dmanne......) müend is militär... und daass mier soviel geld i das inestecked.. es bestätigt nur dvorurteil womer gegenüber eus het.. naja...ez machter immer witz wener mich gseht das er sich muen in acht neeh sush chumi mit mine noie kampfflugzüg haha:)    hüt hend 2 anderi studente agfange aber die sind no afänger...aso es ish e polin mit ihrem sohn.. hej die sind recht amüsant.. sie mit riiiise hage absätz und duregsylt und de sohn mit so lange  unpflegt locke haar und uu shüch... nei ish also wükli intressant.. die wohned in nice und chömed ez jede tag vo dete da ane...    morn gömer nach grasse ine parfumfabrik (oder wiemer dem au seit) das wird sicher mega intressant da froii mi mega:) jaa und am mitwuch machi warshinli nid viel well am abig gömer i sonen kurs wo de joelle ihri kollegin leitet igend sonen sprach kurs.. ish aber sicher öbis guets wel denn machi emal wükli öbis mite joelle! ja und am dunshtig gömer go shoppe ines riiese  iichaufszentrum CAP3000 heissts... muen no leuge weli exkursione ich no mache well sproblem ish das nur de dsishtig und de mitwuch gratis sind, die andere muemer zahle... so wie am samstig würemer nach monaco und dete ish auno gad so es festival du mimosa, das sind so gäli blueme ish glaub wükli meega shön aber chostet halt 40 euro... mal luege...    ich han mal nagfrögt wie viel smich wür choste s velo vode shuel zmiete well ish halt viel praktisher... aber au recht gföhrlich die autofahrer daa chönd  also wükli mithalte mite italienre... fou... naja aber das wär wükli super so lernt mer dstadt au viel besser kenne..:) und sish bon pour la ligne... die seged mier da all ich müssi sport mache sush nimi zue... ish glaub ziemlich wichtig daa dasmer e gueti figur het.. sind au all superdünn daa... ja so ishes...    jaaa das wärs glaub mal für hüt:) muen no chli futur antérieur lerne und vorallem voci, ich ha wükli sgfühl sfranzösish het es grössers vokabular wie alli anderi sprache... haha nei ish  shlimm die hend für alles igendwie 4 vershideni usdrück, wohingege 2 shriibsh die andere 2 gsprocheni sprach ish und eis devo no vulgär... naja... defür chönds mega guet so wortspiili mache welmer halt ales so vershide chan usdrucke.. ish sicher super spannend aber zum lerne en ziemlich horreur... aber oui c'est la vie:)    alors à tout à l'heure!    Grand Bisou